Harposcelis

Se systematisk inndeling

Harposcelis er en slekt av biller som hører til gruppen hornbiller i familien skarabider (Scarabaeidae).

 Utseende 
En ganske stor (ca. 40 millimeter), blankt svart bille, en av de største artene i Cyclocephalini. Kroppen er parallellsidig og noe flat. Fasettøynene er forholdsvis store og runde. Pronotum er fint og spredt punktert, dekkvingene har markerte punktrader. Hunnen er nesten umulig å skille fra artene i den beslektede slekten Surutu, hannene kan kjennes på at for-leggene er lange og krummede, og at hofteringen (trochanter) på det første beinparet har en framoverrettet pigg.

 Levevis 
Arten lever i lavlands-regnskog og har blitt regnet som ganske sjelden, men den kan fanges tallrikt i lysfeller noen ganger. De voksne billene kommer til lys mellom kl 2400-0400 om natten Saltin, J.-P. og B.C. Ratcliffe (2012) A review of the distribution of Harposcelis paradoxus Burmeister, 1847 (Coleoptera: Scarabaeidae: Dynastinae) with a new country record for Peru. Dugesiana 18(2): 147-151 .

 Utbredelse 
Slekten er utbredt i Sør-Amerika øst for Andesfjellene. Den er registrert fra Fransk Guyana, Surinam, Brasil, Ecuador og Peru Saltin, J.-P. og B.C. Ratcliffe (2012) A review of the distribution of Harposcelis paradoxus Burmeister, 1847 (Coleoptera: Scarabaeidae: Dynastinae) with a new country record for Peru. Dugesiana 18(2): 147-151 .

 Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Cyclocephalini 
 Slekten Harposcelis Burmeister, 1847
 Harposcelis paradoxus Burmeister, 1847

 Referanser 

 Eksterne lenker 

 Dynastidae du monde- sjekkliste over artene 

Kategori:Hornbiller
Kategori:Dyr formelt beskrevet i 1847
Kategori:Dyr formelt beskrevet av Karl Hermann Konrad Burmeister
Kategori:Fransk Guyanas insekter
Kategori:Surinams insekter
Kategori:Ecuadors insekter
Kategori:Perus insekter
Kategori:Brasils insekter